[{"text_idx": "#000002", "text": "En julio 2020 Libera Folio ricevis de anonimulo dokumenton indikantan, ke la sekretariejo de JTRS (komuna travideblec-registro de EU) ricevis plendon pri falsaj informoj registritaj de TEJO."}, {"text_idx": "#000003", "text": "La dokumento estis grandparte maskita, kaj ne eblis legi g\u0302ian daton nek gravajn partojn de la konkludoj."}, {"text_idx": "#000004", "text": "Post kiam Libera Folio raportis pri la afero, TEJO publikigis kompletan version de la komuniko sendita de JTRS, lau\u0306 kiu la esplorado de JTRS estis fermita jam en januaro 2020."}, {"text_idx": "#000005", "text": "Nun Ke\u0301vin Morel-Fourrier, kiu faris la plendon, disponigis al Libera Folio la dokumenton ricevitan de li, kaj konsentis respondi al niaj demandoj. C\u0302ar li posedas la kompletan dokumenton, adresitan al li, ni trovas kredinda, ke li efektive estas la au\u0306toro de la plendo."}, {"text_idx": "#000006", "text": "La nemaskita dokumento montras, ke la plendo pri TEJO efektive estis fintraktita de JTRS en januaro 2020, sed ke la afero tiam estis transdonita al la instanco respondeca pri subvencioj al TEJO, por eventuala plua pritrakto. La plendo estis fintraktita, kiam TEJO reprenis el la registro la informon, lau\u0306 kiu g\u0302i havas 25 000 membrojn."}, {"text_idx": "#000007", "text": "Lau\u0306 Ke\u0301vin Morel-Fourrier, li poste, en marto 2020, transdonis la aferon al la Eu\u0306ropa kontrau\u0306frau\u0306da oficejo OLAF, kiu g\u0302is nun ne informis lin pri eventuala progreso."}, {"text_idx": "#000008", "text": "En retmesag\u0302o sendita al Libera Folio li rakontas interalie, ke li eklernis Esperanton en 2010 en la ag\u0302o de 17 jaroj, membrig\u0302is en Unuig\u0302o Franca por Esperanto kaj ties junulara sekcio JEFO en 2012. Poste, en 2015, li ig\u0302is vicprezidanto de JEFO, kaj en 2016-2017 li estis g\u0302ia prezidanto."}, {"text_idx": "#000009", "text": "Dum la komitata kunsido de TEJO en Badah\u0302ozo en 2018 li kandidatig\u0302is por la estraro de la asocio. Jen kiel li mem priskribas tion:"}, {"text_idx": "#000010", "text": "En 2018 mi prezentis kandidatig\u0302on por la estraro de TEJO, dum la g\u0302enerala asembleo mi la tutan tempon komputilumis au\u0306 pos\u0302telefonumis mang\u0302ante citronajn au\u0306 kolaajn glaciaj\u0302ojn kaj iom dormetis antau\u0306 samtempe okazanta elmontraj\u0302o. Kiam venis tempo por prezentig\u0302o kiel kandidato mi demandis c\u0302u g\u0302i estas devigata, mi preferis resti sur mia seg\u0302o."}, {"text_idx": "#000011", "text": "Robert Nielsen, kiu raportis pri la koncerna komitata kunsido por Libera Folio, ne memoras, c\u0302u Kevin Morel-Fourrier efektive dormetis au\u0306 mang\u0302is glaciaj\u0302ojn. Li c\u0302iukaze ne sukcesis komuniki al la komitato, kial li volas ig\u0302i estrarano, kaj ricevis neniun voc\u0302on en la posta balotado."}, {"text_idx": "#000012", "text": "Por klareco la respondoj de Ke\u0301vin Morel-Fourrier c\u0302i-sube aperas en redaktita kaj reduktita formo."}, {"text_idx": "#000015", "text": "\u2013 Mi petis al JTRS ke estu esplorita tiu nombro 25 000, indikita en la registro, la kerna punkto de la polemiko. Nun ke okazis la esploro, la falsan informon en la registro anstatau\u0306is korekta, kaj la polemiko estas forpasinta historiaj\u0302o. La membrokvanto de TEJO lau\u0306plane ig\u0302os konata, espereble baldau\u0306."}, {"text_idx": "#000016", "text": "\u2013 TEJO g\u0302uste riskis monpunon kaj riskas subvencian malpliigon. Anonci la falsan nombron 25 000 estis frau\u0306do. La rolludantoj c\u0302e TEJO respondecas pri konsekvencoj, kiaj ajn ili povas esti. Kaj tio tute enordas. Pretendi ke TEJO estas la junaj esperantistoj de la tuta mondo estas iluzio. G\u0302i estas unu asocio kun kelkcent esperantistoj el 46 landoj. Esperanto pluiros c\u0302iukaze."}, {"text_idx": "#000017", "text": "Kial vi informis Liberan Folion pri la afero nur post longa tempo, kiam la plendo delonge estis fintraktita?"}, {"text_idx": "#000018", "text": "\u2013 Strategia movo. Efektive la plendo al JTRS estis fintraktita, kaj OLAF ne respondis de monatoj. Tiun aferon TEJO kas\u0302is al g\u0302enerala publiko, krom la estraro kaj iom da komitatanoj. Mia celo estis malkas\u0302i, kiel okazis flanke de TEJO la pritraktado de la plendo, c\u0302ar g\u0302is tiam la nuraj informoj disponeblaj estis mencieto de g\u0302i dum komitatkunsido de JES 2019, en dokumento alirebla en profundo de la TEJO-retejo. Mi volis ke tiu afero estu allogata al travideblo, kvazau\u0306 kaptile."}, {"text_idx": "#000019", "text": "C\u0302u vi komprenas la reagon de multaj esperantistoj, lau\u0306 kiuj vi agis nelojale?"}, {"text_idx": "#000020", "text": "\u2013 Klare. Esperoj de multaj esperantistoj bazig\u0302as sur la iluzio ke aktivi por Esperanto egalas alig\u0302i al UEA/TEJO kaj sekvi limigitan grupon da estraranoj kaj komitatanoj. G\u0302i estas sistemo, lau\u0306 kiu lojalaj estas aferoj el kiuj g\u0302i povas profiti. Tute lojale al Esperanto mi agis kaj c\u0302iam agos."}, {"text_idx": "#000021", "text": "Kial vi ne plu volas resti anonima?"}, {"text_idx": "#000022", "text": "\u2013 Dum la septembra komitatkunsido de TEJO aperis la lasta elemento kiu ebligis prepari tiun rivelon de mia identeco. Kompreneble, ankau\u0306 riveli mian identecon estis afero planita. La plendo al Eu\u0306ropa Unio estis fakte planitaj\u0302o kiun mi havis ekde decembro 2017. Planon por Esperanto mi havas, preparas kaj aplikas ekde 2011. La celo estas tiel nomita fina venko. Pliajn klarigojn mi donos poste en aperonta retejo."}, {"text_idx": "#000023", "text": "C\u0302u TEJO havas 25.000 membrojn?\nEU esploras la membronombron de TEJO\nTEJO: La esploro de EU ne havos konsekvencojn\nTEJO donos \u201dproksimuman informon\u201d pri la nekonata membronombro de la asocio"}, {"text_idx": "#000024", "text": "Alklaku por kunhavigi c\u0302e Facebook(Malfermig\u0302as en nova fenestro)Alklaku por kunhavigi per Telegramo(Malfermig\u0302as en nova fenestro)Click to share on Mastodon(Malfermig\u0302as en nova fenestro)"}, {"text_idx": "#000025", "text": "TEJO-ano estros c\u0302e Forumo Junulara Eu\u0306ropa"}, {"text_idx": "#000026", "text": "Ne. Mi dirus ke la kvanto de 25 000 membroj estas \u201cprobable malg\u0302usta,\u201d ne \u201cfrenezeco.\u201d"}, {"text_idx": "#000027", "text": "Mi ne miras, ke tiaj uloj aperas en Esperantujo. Mi nur miras ke ili sukcesas atingi altajn postenojn en TEJO kaj aliaj strukturoj. Tio estas la plej freneza kaj hontinda parto de la afero."}, {"text_idx": "#000028", "text": "Ke\u0301vin pli ol unufoje kandidatig\u0302is al estraro de TEJO (ajna homo rajtas kandidatig\u0302i), sed li neniam estis elektita. Almenau\u0306 en TEJO li neniam havis postenon."}, {"text_idx": "#000029", "text": "Do li perdis kaj decidis ataki. Kompatinda homo kies interna vivo nepre ne aspektas tre bela.\nMi samtempe sentas malamon kaj kompaton por tia animo."}, {"text_idx": "#000031", "text": "Bonege, kie estas lia plano por okazigi la finan venkon? C\u0302u mi legis la artikolon tro rapide?"}, {"text_idx": "#000032", "text": "En via hasto aldoni ankorau\u0306 plian komenton al artikolo vi s\u0302ajne ne rimarkis la lastajn frazojn:"}, {"text_idx": "#000033", "text": "Planon por Esperanto mi havas, preparas kaj aplikas ekde 2011. La celo estas tiel nomita fina venko. Pliajn klarigojn mi donos poste en aperonta retejo."}, {"text_idx": "#000034", "text": "Ni devos, do, c\u0302iuj atendi la mondskuan anoncon."}, {"text_idx": "#000035", "text": "Post pracelismo, lapennismo kaj rauxmismo, c\u0302u morel-fournierismo?"}, {"text_idx": "#000037", "text": "Tio certe havos forton de atombombo..."}, {"text_idx": "#000038", "text": "Komenci per malamikigo de la esperantistaro estas surpriza plano por okazigi la finan venkon \ud83e\udd14"}, {"text_idx": "#000039", "text": "Iuj diras ke la fina venko temas pri s\u0302teli Esperanton al esperantistaro por fordoni g\u0302in al homaro."}, {"text_idx": "#000040", "text": "Mi preskau\u0306 ekhavis koratakon. Mankas klapo en lia kapo.\nDum mia 31-jara E-vivo mi vidis multajn stultaj\u0302ojn fare de esperantistoj, idiotoj abundas en nia movado kaj maliculojn ni ankau\u0306 tro havas. Tiuj lastaj agas interne de la movado, sed tia fripona agado mi neniam antau\u0306e vidis en Esperantujo."}, {"text_idx": "#000041", "text": "Mi alvokas, ke kaj internaciaj kaj naciaj E-organizoj metu lin en nigran liston, por ke oni neniam forgesu."}, {"text_idx": "#000042", "text": "Jen alia pruvo, ke li mense ne tro sanas:"}, {"text_idx": "#000043", "text": "Nu, do diru kiom da membroj havas TEJO?"}, {"text_idx": "#000044", "text": "Dankon por la ligilo al \u201cTheta Healing\u201d\nMi havas certan suspekton, kiel funkcios la \u201cfina venko\u201d! Ni ne forgesu, ke la inventisto de \u201cScientology\u201d havis similan ideon.Kaj nun etas tre sukcesa. Tie ec\u0302 la termino de \u201cThetan\u201d ludas rolon."}, {"text_idx": "#000045", "text": "Supozeble la alstrebindaj \u201ctheta ondoj\u201d en la cerbo aperas en komitatkunsidoj."}, {"text_idx": "#000046", "text": "Germanlingva retpag\u0302o havas tre malfavoran opinion, kiun oni devus scii.\nLa metodo kapablus kuraci multajn malsanojn, inkluzive kanceron. Sed pruvoj ne estas troveblaj en la medicina literaturo. Sed estas same kun Bruno Gro\u0308ning, kiu ankau\u0306 havas adeptojn inter Esperantistoj."}, {"text_idx": "#000047", "text": "Tiu Ke\u0301vin Morel-Fourrier estas prezentita kiel strangulo. Eble li vere iom strangas, kiel c\u0302iuj finvenkistoj. Sed mi opinias ke la frau\u0306don de TEJO li denuncis prave. TEJO trompis por ricevi monon, kiu mankas al aliaj homoj, kiuj ne trompis. Tio estas morale kaj jure kondamninda. Ni ne kritiku la denuncinton de trompo, sed la trompulojn."}, {"text_idx": "#000048", "text": "Chu denunci siajn samideanojn ne estas same morale kondamninda? Certe se oni scias, kiom da milionoj da euroj de Europo chiujare malaperas en senfundan puton?\nMi krachas sur tiel malmoralan konduton."}, {"text_idx": "#000050", "text": "Do, parolante pri trompuloj, vi certe atentu, ke tiu c\u0302arlatano Morel-Fourrier kaj ties theta-healing ne farig\u0302u via samideano."}, {"text_idx": "#000051", "text": "Mi certe kondamnas lian c\u0302arlatanaj\u0302on \u201dTheta healing\u201d, sed tiu logike ne rilatas al lia morale bona denuncado de trompuloj. Se vi miksas c\u0302iujn aferojn en unu mallogikan kac\u0302on, vi mem ne superas la nivelon de \u201dTheta healing\u201d."}, {"text_idx": "#000052", "text": "C\u0302u vi ververe argumentas, ke, c\u0302ar aliaj agas dubmorale, ankau\u0306 Esperantistoj agu dubmorale?"}, {"text_idx": "#000053", "text": "Pardonon, sed estas vi, kiu malmorale kondutas."}, {"text_idx": "#000054", "text": "Pardonon, Sebastiano, sed se vi scipovas legi Esperanton, vi certe ne scipovas kompreni.\nMi neniel argumentis, ke Esperantistoj dubmorale agu.\nMiaj vortoj nur koncernas la fiagon de tiu kreteno."}, {"text_idx": "#000056", "text": "\u201cChu denunci siajn samideanojn ne estas same morale kondamninda?\u201d"}, {"text_idx": "#000057", "text": "Jes, ekzakte la samon mi pensis."}, {"text_idx": "#000058", "text": "Se lojaleco al organizo postulas, ke vi akceptas kaj subtenas frau\u0306don\u2013 pensindas, c\u0302u lojalindas vere tiaj agoj!"}, {"text_idx": "#000059", "text": "Estas grandega diferenco inter unuflanke \u201cakcepti kaj subteni frau\u0306don\u201d ( viaj vortoj, EU ankorau\u0306 tute ne konkludis, ke temas pri frau\u0306do! ) kaj aliflanke denunci ion (eble) neg\u0302ustan, sciante, ke tiel farante oni ne nur trafos la organizon mem (c\u0302i-kaze TEJO), sed ankau\u0306 la homojn aktivajn en, kaj dependajn de g\u0302i, t.e. la TEJO-membroj, junaj geesperantistoj.\nNe temas do nur pri lojaleco al organizo, sed ankau\u0306 al junaj esperantistoj/samideanoj g\u0302enerale.\nNur nigrakora, malica atentoserc\u0302anto povas fari ion tian."}, {"text_idx": "#000060", "text": "Per tiaj pensoj malsuprenglitadas TEJO."}, {"text_idx": "#000064", "text": "Kiel kurdlingvaj dividoj malhelpas aliron al informojRusiaj diplomatoj reagas al nova lingvoleg\u0302o en Kirgizio, revenigante kolonian pasinteconTiuj fotoj montras la historion de la \u2018rusaj dometoj\u2019 en Havano, Kubo"}]